Sekaseka sekai sa mosetsana mongwe wa Mokeresete yo o nang le dingwaga tse 17 kwa Korea. Fa a ne a simolola go direla Jehofa Modimo, ba lelapa la gagwe ba ne ba sa rate mme o ne a tshwanelwa ke go tswa mo ntlong. Le fa go ntse jalo, go na le gore a galefe, o ne a rapela ka kgang eo, a dira gore Lefoko la Modimo le moya wa gagwe di mo thuse gore a akanye ka tsela e e tshwanetseng. Morago ga moo, o ne a kwalela ba lelapa la gagwe ka metlha, mme mo makwalong a gagwe o ne a ba tlhalosetsa kafa a neng a ba rata ka teng. Ka ntlha ya seo, bokgaitsadie ba bagolo mo go ene ba ne ba simolola go ithuta Baebele mme jaanong ke Bakeresete ba ba ineetseng. Mmaagwe le kgaitsadie yo mmotlana le bone ba ne ba amogela boammaaruri jwa Baebele. La bofelo, rraagwe yo o neng a ganetsa thata, o ne a fetola tsela e a neng a leba dilo ka yone. Mosetsana yoo wa Mosupi a re: “Rotlhe re nyalane le Bakeresete mmogo le rona, mme jaanong go na le baobamedi ba ba utlwanang ba le 23 mo lelapeng la rona.” Eleruri lorato lo fentse!